**ETICKÝ KÓDEX ZAMESTNANCOV**

**CSS SLNIEČKO OŠČADNICA**

**Všeobecné ustanovenia**

Etický kódex tvorí súhrn základných pravidiel správania sa zamestnancov Centra sociálnych služieb Slniečko Oščadnica (ďalej len CSS Slniečko Oščadnica). Objasňuje, aké správanie organizácia očakáva od svojich interných/externých zamestnancov a dobrovoľníkov v rôznych situáciách.

**Záväznosť etického kódexu**

Etický kódex je súčasťou dokumentácie systému manažérstva kvality, je záväzný pre všetkých interných, externých zamestnancov zariadenia a dobrovoľníkov odo dňa účinnosti. Zamestnanec svojim podpisom potvrdzuje, že bol s etickým kódexom oboznámený, akceptuje ho a že sa bude pri výkone svojej profesie ním riadiť. Nerešpektovanie etického kódexu sa bude posudzovať ako hrubé porušenie pracovnej disciplíny.

**Zásady správania zamestnanca vo vzťahu k prijímateľovi sociálnej služby**

- Neporušuje ľudské práva a slobody prijímateľa,

- navodzuje dôverné a bezpečné prostredie pre všetkých prijímateľov,

- k prijímateľovi sa správa korektne, s pochopením a rešpektovaním jeho osobnosti,

- voči prijímateľovi je trpezlivý, empatický, spravodlivý a rešpektuje jeho špecifické potreby a záujmy,

- rešpektuje a chráni individualitu prijímateľa, jeho súkromie a ľudskú dôstojnosť,

- pracovné a interpersonálne problémy v zamestnaní neprenáša na prijímateľov sociálnej služby,

- je diskrétny a taktný pri nakladaní s dôvernými informáciami a zachováva mlčanlivosť,

- zachováva trpezlivý, úctivý a láskavý prístup, prijímateľa dokáže vždy trpezlivo počúvať a pokojne mu

odpovedať, oslovovať ho menom a pri vstupe do jeho izby zaklope a pozdraví,

- pri práci s prijímateľom dodržiava etické princípy a zachováva jeho intimitu,

- vytvára príjemnú atmosféru a prostredie a upozorňuje na prípadné nedostatky v starostlivosti o prijímateľa.

**Zásady správania medzi spolupracovníkmi**

- Je tímovým hráčom pracovného kolektívu,

- je tolerantný, objektívny, aktívne počúva,

- buduje pracovné vzťahy na pozitívnych základoch,

- správa sa v súlade so spoločenskými pravidlami,

- nevyjadruje sa znevažujúco a pejoratívne o svojich spolupracovníkoch,

- rešpektuje vedomosti, spôsobilosti a praktické skúsenosti spolupracovníkov,

- pri odlišných pracovných postupoch berie ohľad na rozmanitosť a podporuje kolegiálnu diskusiu a dialóg,

- spolupracuje s ostatnými kolegami na pracovisku a rešpektuje prínos jednotlivých členov tímu,

- v prípade neetického správania osobne upozorní kolegu na porušenie kódexu. Ak nedôjde k náprave jeho

povinnosťou je informovať vedenie zariadenia o danej skutočnosti,

- aktívne sa usiluje o vlastný profesijný rast a o získavanie odborných informácií,

- pre svoj rozvoj využíva vedomosti a zručnosti svojich kolegov, svoje znalosti a zručnosti podľa potreby poskytuje

ostatným zamestnancom,

* v prípade nedorozumenia vie urobiť prvý krok k jeho vyriešeniu, vie podať kolegovi pomocnú ruku a pomáha nájsť spoločnú cestu na vyriešenie problémov

**Zásady správania voči zákonným zástupcom PSS a ostatnej verejnosti**

- Zamestnanec pristupuje k rodičom, zákonným zástupcom prijímateľov a ostatnej verejnosti vždy s vysokou

profesionalitou,

- v rámci svojich kompetencií im poskytuje vždy pravdivé, zrozumiteľné a včasné informácie,

- svojím vystupovaním a aktivitami šíri dobré meno zariadenia,

- na verejnosti vystupuje zdvorilo a s úctou, nie je však povinný znášať vulgárne prejavy a urážky,

- zachováva dôvernosť informácií o prijímateľoch sociálnej služby a neposkytuje informácie nadobudnuté pri

výkone práce v zariadení.

Etický kódex bol prijatý a schválený riaditeľkou zariadenia v Oščadnici dňa 14.03.2017.